A BIZOTTSÁG 2029/2006/EK RENDELETE
(2006. december 22.)
a baromfira vonatkozó egyes forgalmazási előírásokról szóló 1906/90/EGK tanácsi rendelet végrehajtása részletes szabályainak bevezetéséről szóló 1538/91/EGK rendeletnek Bulgária és Románia Európai Unióhoz való csatlakozására tekintettel történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére és különösen annak 4. cikke (3) bekezdésére,
tekintettel Bulgária és Románia csatlakozási okmányára és különösen annak 56. cikkére,
mivel:
(1)
Románia és Bulgária Európai Unióhoz való csatlakozására tekintettel az 1538/91/EGK bizottsági rendeletben (1) helyénvaló elvégezni bizonyos technikai jellegű módosításokat.
(2)
Az 1538/91/EGK rendelet 14a. cikkének (7) bekezdése, valamint I., II. és III. melléklete bejegyzéseket tartalmaz a 2006. december 31-i összetételű Közösség valamennyi hivatalos nyelvén. A bejegyzéseket bolgár és román nyelven is fel kell tüntetni e rendelkezésekben.
(3)
Az 1538/91/EGK rendelet VIII. melléklete tartalmazza a baromfihús víztartalmát ellenőrző nemzeti referencialaboratóriumok listáját. Az említett mellékletben a román és bolgár nemzeti referencialaboratóriumokat is fel kell tüntetni.
(4)
Az 1538/91/EGK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
Az 1538/91/EGK rendelet a következőképpen módosul:
1.
A 14a. cikk (7) bekezdésének első albekezdésében az Európai Unió valamennyi hivatalos nyelvén felsorolt bejegyzés helyébe a következő szöveg lép:
„-
Съдържанието на вода превишава нормите на ЕИО
-
Contenido en agua superior al límite CEE
-
Obsah vody překračuje limit EHS
-
Vandindhold overstiger EØF-Normen
-
Wassergehalt über dem EWG-Höchstwert
-
Veesisaldus ületab EMÜ normi
-
Περιεκτικότητα σε νερό ανώτερη του ορίου ΕΟΚ
-
Water content exceeds EEC limit
-
Teneur en eau supérieure à la limite CEE
-
Tenore d'acqua superiore al limite CEE
-
Ūdens saturs pārsniedz EEK noteikto normu
-
Vandens kiekis viršija EEB nustatytą ribą
-
Víztartalom meghaladja az EGK által előírt határértéket
-
Il-kontenut ta’ l-ilma superjuri għal-limitu KEE
-
Watergehalte hoger dan het EEG-maximum
-
Zawartość wody przekracza normę EWG
-
Teor de água superior ao limite CEE
-
conținutul de apă depășește limita CEE
-
Obsah vody presahuje limit EHS
-
Vsebnost vode presega EES omejitev
-
Vesipitoisuus ylittää ETY-normin
-
Vattenhalten överstiger den halt som är tillåten inom EEG.”
2.
Az I., a II. és a III. melléklet helyébe e rendelet I. mellékletének szövege lép.
3.
A VIII. melléklet helyébe e rendelet II. mellékletének szövege lép.
2. cikk
Ez a rendelet kizárólag Bulgária és Románia csatlakozási szerződésével együtt, annak hatálybalépése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 22-én.